हादोरसानि सिङाव थानाय लाख लाख गोरों गोरा लाइमोन सुबुंफोरखौ साख्रि थिसन्नायाव खुंथाइ गोहोयाव जिरायनाय सोरखारा फेलें जादों होन्ना गोख्रों अ'जद दैखांदों दुलाराय आसाम आनइम्पइलमेन्ट एस'सियेसन ।मोनसे खौरां बिबुंसारनि गेजेरजों दुलाराय आसाम आनइम्पइलमेन्ट एस'सियेसन मिरु आफादनि आफादगिरि धर्मेन्द्र देउरि आरो नेहाथारि जिबन राजख'वा फोरमायहरनाय खौरांनि बादिब्ला खुंथाइ गोहोयाव जिरायनाय लोगो लोगोनो बोसोरफ्रोमबो नै लाख गोरों गोरा लाइमोन सुबुंफोरखौ साख्रि एबा खामानियाव थिसनगोन होन्ना बायदि बायदि बिसायख'थि फोसावदिंनायाव बाहागो लानानै सदबांसा होदोंमोन ।